
	Παρουσίαση των τόμων

«Ηλίας Κωνσταντίνου. ΑΝΕΚΔΟΤΑ ΠΟΙΗΜΑΤΑ»
και «Ηλίας Κωνσταντίνου. ΠΟΙΗΜΑΤΑ»
σε επιμέλεια Λευτέρη Παπαλεοντίου
στο Σπίτι της Κύπρου

Το Σπίτι της Κύπρου και οι Εκδόσεις Βακχικόν, με τη στήριξη του Υφυπουργείου Πολιτισμού της Κυπριακής Δημοκρατίας διοργανώνουν, την Πέμπτη 30 Μαΐου 2024 και ώρα 19:00 (Ξενοφώντος 2Α, Σύνταγμα) την παρουσίαση των τόμων «Ηλίας Κωνσταντίνου. ΑΝΕΚΔΟΤΑ ΠΟΙΗΜΑΤΑ» και «Ηλίας Κωνσταντίνου. ΠΟΙΗΜΑΤΑ» σε επιμέλεια Λευτέρη Παπαλεοντίου.

Για τα βιβλία θα μιλήσουν, ο Υποψήφιος Διδάκτωρ Νεοελληνικής Φιλολογίας (Ε.Κ.Π.Α.), κ. Παναγιώτης Ελ Γκεντί, ο Διδάκτωρ Νεοελληνικής Φιλολογίας, Μεταδιδακτορικός Ερευνητής, κ. Χαράλαμπος Οταμπάσης και ο Πανεπιστημιακός, Επιμελητής των τόμων, κ. Λευτέρης Παπαλεοντίου.

Ποιήματα θα απαγγείλουν η ποιήτρια Ευτυχία Παναγιώτου και ο ποιητής Μάριος Χατζηπροκοπίου. 

Ο Ηλίας Κωνσταντίνου γεννήθηκε στη Λεμεσό το 1957. Κατά τη δεκαετία 1972-1982 έζησε στο Λονδίνο, όπου έκανε ανθρωπιστικές και θεατρικές σπουδές και έγραψε τα πρώτα ποιήματά του στα αγγλικά. Ακολούθως έμεινε στην Αθήνα και συνεργάστηκε ως βοηθός σκηνοθέτη με τον Δημήτρη Ποταμίτη στο «Θέατρο Έρευνας». Το 1984 εγκαταστάθηκε μόνιμα στη Λεμεσό, όπου ίδρυσε αργότερα το βιβλιοπωλείο «Αμοργός». Εξέδωσε τέσσερις ποιητικές συλλογές, ενώ κυκλοφόρησε αρκετές άλλες σε δακτυλόγραφη μορφή ανάμεσα σε φίλους του. Πέθανε πρόωρα το 1995.

Σύνδεσμος παρακολούθησης: https://diavlos.grnet.gr/room/1607?eventid=16360

